projecte-aina/catalan_government_crawling huggingface dataset:
La renovació s'ha de fer cada dos anys.
Es pot sol·licitar en qualsevol moment sempre que sigui abans de la finalització del període de vigència de l'autorització de l'entitat avaluadora del model d'acreditació.
Amb la sol·licitud s'ha d'adjuntar el certificat del compliment de la norma ISO-EN-17020, mitjançant certificació emesa per l'entitat d'acreditació competent.
El requisit que s'ha de complir per sol·licitar la renovació de l'autorització és el de disposar de l'acreditació del compliment de la norma ISO- EN-17020, mitjançant certificació emesa per l'entitat d'acreditació competent.
La taxa de renovació de l'autorització de l'entitat avaluadora es de 480,45€.
Podeu consultar el Pas 2: Fer el pagament.
Un cop presentada la sol·licitud i aparegut el PDF amb l'acusament de rebuda trobareu un enllaç just a sota que porta directament a poder realitzar el pagament de la taxa en línia.
Si no feu el pagament en línia, sempre podeu descarregar-vos la carta de pagament des del mateix enllaç del pagament en línia o des de la meva carpeta i anar-la a pagar mitjançant la xarxa de caixers automàtics de CaixaBank.
El termini per efectuar el pagament de la taxa ha d'estar indicat a la carta de pagament.
Heu de fer el pagament de la taxa per tal que segueixi la tramitació de la renovació de l'autortizació.
Transcorregut aquest termini sense que s'hagi fet el pagament, s'entén el desistiment de la sol·licitud i s'arxiva l'expedient.
El termini màxim per resoldre i notificar la resolució de renovació de l'autorització és de sis mesos, comptadors des de la data en què la sol·licitud d'autorització ha tingut entrada en el registre general de l'òrgan competent per a la seva gestió.
Un cop transcorregut aquest termini sense que s'hagi notificat la resolució, la persona interessada pot entendre-la estimada per silenci administratiu.
Tanmateix, el termini màxim legal per emetre la resolució i notificar-la queda suspès quan s'hagi requerit la persona interessada perquè esmeni deficiències, aporti documents i/o altres elements de judici necessaris, pel temps que transcorri entre la notificació del requeriment i el compliment efectiu per part del destinatari o pel transcurs del termini concedit.
La persona titular de la Direcció General d'Ordenació i Regulació Sanitària, un cop s'ha verificat el compliment dels requisits establerts, concedeix o denega la renovació de l'autorització de l'entitat avaluadora.
Si el sentit de la resolució és favorable, el Departament de Salut incorpora l'organització a la llista d'entitats avaluadores autoritzades.
Contra aquesta resolució, que no exhaureix la via administrativa, es pot interposar un recurs d'alçada davant el conseller o consellera del Departament de Salut en el termini d'un mes a comptar des de l'endemà de rebre la notificació, de conformitat amb el que estableixen els articles 121 i 122 de la Llei 39/2015, d'1 d'octubre, de procediment administratiu comú de les administracions públiques.
El recurs d'alçada es resol, amb els informes preceptius previs, d'acord amb la normativa vigent.
Podeu accedir a la selecció de la normativa vigent en matèria de subvencions dins de l'àmbit estatal i autonòmic.
Aquesta recopilació contribueix a la transparència, impulsa el coneixement de la normativa vigent i facilita l'accés al ciutadà i al gestor de subvencions a la legislació que s'aplica en aquesta matèria.
Hi trobareu normes amb rang de llei, decrets, ordres i altres disposicions de rellevància jurídica com les instruccions de la Intervenció General de la Generalitat de Catalunya.
Les modificació de les dades s'ha de comunicar en el termini d' un mes d'ençà que s'hagi produït.
En el transcurs de la tramitació de l'expedient d'inscripció, l'autoritat sanitària competent podrà requerir tota aquella documentació complementària que consideri necessària per comprovar el compliment dels requisits generals i específics exigibles d'acord amb la legislació aplicable a aquesta modificació.
Cal que us identifiqueu quan envieu el formulari amb l 'idCAT Mòbil o un certificat digital, si sou persona física, o únicament certificat digital de representació si sou persona jurídica.
Descarregar, emplenar i validar els formularis
Si sou una Administració pública heu de fer el seguiment del vostre tràmit a través d' EACAT i anar a l'apartat "Tràmits" i després "Els meus tràmits".
L'OGE, en el mateix moment en què es presenta la comunicació, inscriu d'ofici en el Registre de desfibril·ladors fora de l'àmbit sanitari les modificacions comunicades i lliura el document acreditatiu de la inscripció.
El document acreditatiu de la inscripció de les modificacions es diposita a la pestanya Resposta de l'Administració de La meva carpeta.
Si sou una Administració pública rebreu la resposta a través d' EACAT.Recordeu de descarregar-lo.
La notificació s'ha de presentar abans de l'inici de l'ús de l'aparell desfibril·lador
No cal adjuntar cap documentació a l'imprès de notificació.
En el transcurs de la tramitació de l'expedient d'inscripció, l'autoritat sanitària competent pot requerir tota la documentació complementària que consideri necessària per comprovar que es compleixin els requisits generals i específics que exigeix la legislació aplicable a aquesta inscripció.
La responsabilitat del DEA recau sobre la persona titular de l'entitat, empresa, establiment, servei o particular titular del seu emplaçament, que té l'obligació de garantir-ne el manteniment i la conservació, de notificar-ne la instal·lació i de complir totes les altres obligacions legals establertes.
La persona responsable ha de garantir que el DEA l'usaran únicament persones autoritzades.
D'acord amb l'article 6 del Decret 151/2012, de 20 de novembre, pel qual s'estableixen els requisits per a la instal·lació i l'ús de desfibril·ladors externs fora de l'àmbit sanitari i per a l'autorització d'entitats formadores en aquest ús, estan autoritzats per a l'ús dels aparells DEA el personal sanitari, en tot cas, i les persones majors d'edat que puguin acreditar la superació d'un programa de formació per a l'ús del DEA.
En el cas d'aparells DEA ubicats a la via pública, el responsable del DEA no està obligat a comptar amb una persona autoritzada per al seu ús.
En tot cas, i amb independència de la ubicació de l'aparell, en el supòsit que la persona autoritzada per aplicar la desfibril·lació no estigui disponible en el moment necessari, qualsevol persona pot aplicar la desfibril·lació amb finalitats terapèutiques.
Descarregar, emplenar i validar els formularis
Si sou una Administració pública heu de fer el seguiment del vostre tràmit a través d' EACAT i anar a l'apartat "Tràmits" i després "Els meus tràmits".
L'OGE, en el moment en què es presenta la notificació, inscriu d'ofici la instal·lació del DEA al Registre de desfibril·ladors fora de l'àmbit sanitari.
El document acreditatiu de la inscripció es diposita a la pestanya Resposta de l'Administració de La meva carpeta.
Si sou una Administració pública rebreu la resposta a través d' EACAT.
La inexactitud, la falsedat o l'omissió, de caràcter essencial, en qualsevol dada de les declaracions responsables presentada comporta, amb audiència prèvia de la persona interessada, deixar sense efecte el tràmit i impedeix continuar amb l'exercici de l'activitat des del moment en què se'n tingui constància, sens perjudici de l'inici de les actuacions pertinents i l'exigència de les responsabilitats previstes en la legislació vigent.
Avís important en el cas de la tramitació en paper.
El formulari conté automatismes que mostren o amaguen determinada informació en funció de les opcions que hi trieu i, per tant, si l'imprimiu en blanc per emplenar-lo a mà, no visualitzareu alguns dels camps obligatoris que cal emplenar.
Cal que l'empleneu amb l'ordinador, deseu els canvis i l'imprimiu posteriorment per presentar-lo en paper.
A les oficines de farmàcia i als serveis de farmàcia que dispensin substàncies i medicaments estupefaents.
Durant el mes de gener de cada any les oficines i els serveis de farmàcia han d'enviar a la comunitat autònoma una relació de tots els moviments d'estupefaents que hi ha hagut anualment i han d'emplenar les dades que conté el model d'imprès establert per a medicaments i per a substàncies estupefaents i que contenen els requeriments d'informació de l'annex IV del Reial decret 1675/2012, de 14 de desembre, pel qual es regulen les receptes oficials i els requisits especials de prescripció i dispensació d'estupefaents per a ús humà i veterinari.
En aquestes dades, i d'acord amb l'annex IV del Reial decret esmentat, s'han de diferenciar les dispensacions de medicaments i substàncies estupefaents per a ús humà o per a ús veterinari.
El termini de presentació de la declaració és des de l' 1 de gener al 31 de gener de 2020, inclosos ambdós dies.
Us recomanem que sempre us descarregueu la darrera versió del formulari, que es troba a l'apartat de tramitació denominat "Per Internet".
Així mateix, podeu completar la informació a l'apartat Suport a la tramitació de la web gencat.cat.
També podeu trucar als telèfons de suport que trobareu a l'apartat de tramitació denominat "Per telèfon".
A les persones físiques titulars regents o substitutes de les oficines de farmàcia i als caps de servei de farmàcia hospitalària.
Els dipòsits de medicaments no han de fer la declaració, sinó que estan obligats a fer-la les oficines o serveis de farmàcia que els subministren els medicaments.
La publicitat de medicaments és qualsevol forma d'oferta informativa, de prospecció o d'incitació destinada a promoure la prescripció, la dispensació, la venda o el consum de medicaments.
El resultat d'aquest procés de comunicació no implica en cap cas una autorització, sinó la constància del compliment de l'obligatorietat de fer la comunicació i la data en què s'ha fet.
Si l'òrgan de control corresponent detecta que el que s'ha comunicat no compleix els requisits exigibles, ho notifica a l'empresa responsable per tal que hi faci les esmenes oportunes.
De conformitat amb el disposa la Llei 39/2015, d'1 d'octubre, del procediment administratiu comú de les administracions públiques, en concret en els articles 14.2 i 14.3 sobre el dret i obligació de relacionar-se electrònicament amb les administracions públiques, us informem que esteu obligats a relacionar-vos a través de mitjans electrònics amb les administracions públiques per efectuar qualsevol tràmit d'un procediment administratiu.
Per tal de donar compliment aquesta obligació normativa s'ha suprimit el canal de tramitació presencial d'aquest tràmit i es mantindrà exclusivament el canal de tramitació telemàtic.
Us recordem que per tal de fer tràmits pel canal telemàtic cal que disposeu d'un certificat digital vàlid o estar donat d'alta en el sistema idCAT Mòbil, en aquest sentit us recomanem que consulteu els diferents certificats admesos així com la resta de condicions per tramitar en línia.
A persones físiques i jurídiques amb seu a Catalunya que realitzin publicitat de medicaments d'ús humà.
Des de la seva introducció, a mitjans de la dècada dels seixanta per Dole i Nyswander, els programes substitutius amb opioides han esdevingut una de les principals estratègies terapèutiques per al tractament de la dependència de l'heroïna.
L'any 1998 se signa el conveni de col·laboració entre el Departament de Salut de la Generalitat de Catalunya, el Servei Català de la Salut i el Consell de Col·legis de Farmacèutics de Catalunya, mitjançant el qual es preveu que l'elaboració, la conservació, la dispensació i l'administració de la medicació pot realitzar-se, a més dels serveis farmacèutics dels centres autoritzats, a les oficines de farmàcia prèviament autoritzades.
Per tant, les oficines de farmàcia que vulguin participar en el Programa d'atenció a pacients drogodependents en tractaments amb agonistes opiacis hauran de sol·licitar l'autorització per participar-hi.
Podeu obtenir més informació en aquesta pàgina.
En cas de dubte consulteu les instruccions de configuració de l'Adobe Reader així com les de descàrrega de formularis PDF amb els diferents navegadors.
Avís important en el cas de la tramitació en paper: el formulari conté automatismes que mostren o amaguen determinada informació en funció de les opcions que hi trieu i, per tant, no visualitzareu alguns dels camps obligatoris que cal emplenar.
Cal que l'empleneu amb l'ordinador, deseu els canvis i l'imprimiu posteriorment per a la seva presentació en paper.
A les oficines de farmàcia que vulguin participar en el Programa de tractament de manteniment amb metadona, ja sigui per demanar l'autorització inicial o la renovació cada dos anys.
L'activitat de distribució majorista de medicaments d'ús humà a oficines i serveis de farmàcia que duen a terme els magatzems de distribució de medicaments, així com també l'emmagatzematge per contracte de medicaments, està sotmesa a la vigilància i inspecció de les autoritats sanitàries de les comunitats autònomes.
A Catalunya, les persones físiques o jurídiques que es dediquin a la distribució de medicaments d'ús humà, així com al seu emmagatzematge per contracte, cal que sol·licitin prèviament a l'inici de l'activitat l'autorització d'obertura i funcionament a la Direcció General d'Ordenació i Regulació Sanitària del Departament de Salut.
També han de sol·licitar l'autorització i/o comunicar qualsevol modificació de les condicions en què es va concedir inicialment l'autorització, així com el cessament de l'activitat.
Quan envieu el formulari cal que us identifiqueu amb certificat digital o idCAT Mòbil si sou el/la titular de l'empresa o un certificat digital de representació si en sou el/la representant legal.
A les persones físiques i jurídiques que es dediquin a la distribució de medicaments d'ús humà a oficines i serveis de farmàcia, o a altres distribuïdors de medicaments, així com també a aquelles que es dediquen a l'emmagatzematge de medicaments per contracte.
Són subvencions per al finançament a entitats privades sense afany de lucre que realitzin actuacions en l'àmbit de la salut per al foment de la salut i el suport als pacients i les famílies, que en cap cas siguin substitutives de prestacions assistencials, les quals es realitzin al territori de Catalunya.
Convocatòria 2020: Podeu consultar al tauler electrònic de la Generalitat de Catalunya la Proposta de Resolució provisional per a la concessió de subvencions per al finançament a entitats privades sense afany de lucre que desenvolupin actuacions, en l'àmbit de la salut per al foment de la salut i el suport als pacients i a les famílies 2020
En el termini des del 30 de juny al 13 de juliol de 2020, ambdós inclosos, podeu fer una de les accions següents.
- Presentar al·legacions, que es tindran en compte en el moment de resoldre.
- Presentar la reformulació del projecte i del pressupost (mitjançant el formulari d'aportació; trobareu el model de reformulació del projecte a l'apartat "Documentació relacionada).
- Desistir de la sol·licitud de subvenció
Podeu consultar al tauler electrònic de la Generalitat de Catalunya la Resolució per la qual s'aixeca la suspensió de termes i terminis del procediment de concessió de subvencions de la convocatòria publicada mitjançant Resolució SLT/86/2020, de 15 de gener, establerta per la Disposició addicional tercera del Reial Decret 463/2020, de 14 de març, pel que es declara l'estat d'alarma per a la gestió de la situació de crisi sanitària ocasionada pel COVID-19, segons la redacció donada pel Reial Decret 465/2020, de 17 de març.
A entitats privades sense afany de lucre que desenvolupin actuacions en l'àmbit de la salut per al foment de la salut i el suport als pacients i les famílies.
Són subvencions per al finançament a entitats privades sense afany de lucre que realitzin actuacions en l'àmbit de la salut per a la prevenció de la infecció per VIH/sida, que en cap cas siguin substitutives de prestacions assistencials, les quals es realitzin durant l'any 2018 al territori de Catalunya.
Les àrees d'actuació en l'àmbit de la salut que es consideren subvencionables d'acord amb el Pla de salut 2016-2020 són les següents:
Àrea d'actuacions de suport a entitats representatives dels interessos dels pacients o de les seves famílies.
Àrea d'actuacions en el camp de la promoció i protecció de la salut i prevenció de la malaltia en la comunitat.
Un dels principis fonamentals de l'estratègia mundial de la lluita contra la sida és mobilitzar i unificar els esforços contra aquesta epidèmia mitjançant una resposta multisectorial dels diferents agents socials.
És per això que el Departament de Salut té la necessitat d'establir actuacions de foment en relació amb les entitats que coadjuven en el control de la infecció pel VIH i la malaltia de la sida.
La col·laboració i la coordinació entre el Programa per a la prevenció i l'assistència de la sida i les entitats públiques o privades sense afany de lucre que actuen en l'àmbit de la lluita contra la sida constitueixen un element primordial per desenvolupar activitats complementàries a les realitzades en l'àmbit institucional i que són imprescindibles per al control d'aquesta epidèmia a Catalunya.
Convocatòria 2020: Podeu consultar al tauler electrònic de la Generalitat de Catalunya la Resolució definitiva de concessió del secretari de Salut Pública, de data 26 de juliol 2020, per a les actuacions realitzades en l'àmbit de la salut de prevenció de la infecció per al virus del VIH/Sida, de l'any 2020, presentades a la convocatòria publicada mitjançant la Resolució SLT/84/2020, de 15 de gener.
La data límit per a la presentació de la documentació de justificació de la subvenció és el dia 28 de febrer de l'any 2021.
Podeu consultar al tauler electrònic de la Generalitat de Catalunya la Resolució per la qual s'aixeca la suspensió de termes i terminis del procediment de concessió de subvencions de la convocatòria publicada mitjançant Resolució SLT/84/2020, de 15 de gener, establerta per la Disposició addicional tercera del Reial Decret 463/2020, de 14 de març, pel que es declara l'estat d'alarma per a la gestió de la situació de crisi sanitària ocasionada pel COVID-19, segons la redacció donada pel Reial Decret 465/2020, de 17 de març.
A entitats privades sense afany de lucre que desenvolupin actuacions en l'àmbit de la salut vinculades a la prevenció de la infecció per VIH/sida.
Dins del marc del Pla Interdepartamental de Salut Pública (PINSAP), el projecte Empresa Promotora de Salut (EPS) pretén la promoció de la salut en l'entorn de treball i alhora contribuir a la millora de la salut de la població treballadora.
Una empresa promotora de salut és la que, a més de complir totes les mesures de seguretat i de prevenció de riscos laborals, es preocupa pel benestar dels treballadors, el seu principal actiu, dona suport de manera activa a la política de promoció de la salut en l'entorn laboral i està compromesa amb la comunitat a la qual pertany i amb la sostenibilitat.
L'Agència de Salut Pública de Catalunya (ASPCAT), amb l'objectiu de reconèixer i impulsar la feina de les empreses compromeses amb el projecte EPS, ha creat un diploma d'adhesió.
Aquesta adhesió s'aconsegueix mitjançant un procés d'autoavaluació basat en un qüestionari consensuat amb el Departament de Treball, Afers Socials i Famílies.
Per a ajudar les empreses, especialment la petita i mitjana empresa, l'ASPCAT, amb la col·laboració de la PIMEC, ha elaborat una caixa d'eines, amb qüestionaris, programes, informació i propostes per facilitar el camí a l'empresa promotora de salut i afavorir la millora contínua.
A totes les empreses amb seu social a Catalunya.
El Pla interdepartamental de salut pública (PINSAP) és el conjunt d'iniciatives impulsat pel Govern en què s'impliquen tots els departaments i els ens locals i que busca incorporar criteris de salut en totes les accions de l'executiu, i transferir aquesta dinàmica a la resta de la societat, a través dels col·lectius i les empreses.
Fruita i salut" és una campanya d'identificació de tots els establiments de restauració compromesos amb l'actuació d'oferir als clients racions de fruita fresca llesta per consumir com a opció saludable a tots els àpats.
Als establiments de restauració de Catalunya que vulguin adherir-se a la campanya "Aquí sí.
Fruita i salut" per promoure el consum de fruita fresca i que compleixin els requisits corresponents.
El Departament de Salut és pioner en la promoció de l'alimentació mediterrània en l'àmbit de la restauració col·lectiva, amb l'acreditació Amed.
Amed és un Programa d'identificació i acreditació d'establiments de restauració promotors de l'alimentació mediterrània i de l'oci actiu, liderat per l'Agència de Salut Pública de Catalunya (ASPCAT) en col·laboració amb ajuntaments, consells comarcals, gremis de restauració, universitats i empreses.
Té com a objectius promoure i fomentar l'alimentació mediterrània en l'àmbit de la restauració col·lectiva, així com informar sobre opcions d'oci actiu al voltant de l'establiment tot facilitant als clients la tria d'opcions saludables.
Els restauradors interessats han de complir un seguit de requisits per obtenir l'acreditació, que és lliurada per l'Agència de Salut Pública de Catalunya.
Per obtenir l'acreditació Amed cal garantir:
Des de l'inici del Programa d'acreditació Amed fins a l'actualitat (2007-2020) s'han acreditat 738 establiments a 162 municipis amb més de 113.500 comensals diaris.
La tipologia d'establiments acreditats és molt variada: restaurants, menjadors laborals d'empreses i de centres sanitaris, universitats, centres assistencials de dia, albergs, poliesportius, centres culturals, etc.
Als establiments de restauració de Catalunya que ofereixin una alimentació saludable i segura i que vulguin acreditar-se i identificar-se com a establiments promotors de l'alimentació mediterrània.
Amb la sol·licitud s'ha de presentar el talonari que s'està acabant.
El formulari ha d'estar signat per la persona titular, regent o substituta de l'oficina de farmàcia.
La persona que presenti la sol·licitud ha d'identificar-se mitjançant el DNI.
Aquest tràmit només es pot fer presencialment a qualsevol de les adreces indicades (consulteu els punts de tramitació).
En el cas que presenteu la sol·licitud al Departament de Salut a Girona o a Lleida és necessari que sol·liciteu cita prèvia.
Amb la sol·licitud s'ha de presentar el talonari que s'està acabant, que ha de ser retornat al sol·licitant amb la còpia de la sol·licitud signada.
El talonari nou se us lliura al moment.
Aquest formulari s'imprimeix per duplicat, un exemplar és per a l'Administració i l'altre se us retorna signat.
Avís important en el cas de la tramitació en paper.
El formulari conté automatismes que mostren o amaguen determinada informació en funció de les opcions que hi trieu i, per tant, si l'imprimiu en blanc per emplenar-lo a mà, no visualitzareu alguns dels camps obligatoris que cal emplenar.
Cal que l'empleneu amb l'ordinador, deseu els canvis i l'imprimiu posteriorment per presentar-lo en paper.
També podeu presentar la sol·licitud als col·legis oficials de farmacèutics següents:
El Servei d'Inspecció de Farmàcia de la Direcció General d'Ordenació Professional i Regulació Sanitària o el col·legi de farmacèutics corresponent us lliurarà al moment el nou talonari amb la còpia de la sol·licitud signada.